אמנת המסגרת של האו"ם בנושא שינויי אקלים

אמנת המסגרת של האומות המאוחדות בנושא שינויי אקלים (באנגלית: United Nations Framework Convention on Climate Change, או בראשי תיבות: UNFCCC) היא אמנה סביבתית בינלאומית, העוסקת בשינויי אקלים. האמנה נחתמה על ידי 154 מדינות בוועידת האו"ם בנושא איכות הסביבה ופיתוח (UNCED), המכונה באופן רשמי פסגת כדור הארץ, שנערכה בריו דה ז'ניירו בתאריכים 3–14 ביוני 1992. מתוקף האמנה הוקמה במרץ 1994 מזכירות שבסיסה בבון. פרוטוקול קיוטו, שנחתם בשנת 1997 ונכנס לתוקף בשנת 2005, היה ההרחבה הראשונה ל-UNFCCC. הוא הוחלף על ידי הסכם פריז, שנכנס לתוקפו בשנת 2016. נכון לשנת 2020 יש באמנה 197 צדדים חתומים. גוף קבלת ההחלטות העליון שלה, ועידת הצדדים (COP), נפגש מדי שנה כדי להעריך את ההתקדמות בטיפול בשינויי אקלים.

מטרת ה-UNFCCC היא יצוב ריכוזי גזי החממה באטמוספירה ברמה שתמנע הפרעה מסוכנת הנגרמת על ידי האדם על ידי מערכת האקלים של כדור הארץ. רמה כזו צריכה להיות מושגת בתוך פרק זמן מספיק כדי לאפשר למערכות אקולוגיות להסתגל באופן טבעי לשינויי האקלים, כדי להבטיח כי ייצור המזון לא מאוים ולאפשר להתפתחות הכלכלית להתקיים באופן בר קיימא.

האמנה קבעה אחריות דיפרנציאלית לשלוש קטגוריות של מדינות חתומות. קטגוריות אלה הן מדינות מפותחות, מדינות מפותחות עם אחריות פיננסית מיוחדת ומדינות מתפתחות. המדינות המפותחות, המכונות גם כ״דרג 1״, כללו במקור 38 מדינות, מהן 13 מדינות מזרח אירופאיות בתהליכי דמוקרטיזציה והצטרפות לאיחוד האירופי. כל המדינות במקבץ זה שייכות לארגון לשיתוף פעולה ופיתוח כלכלי (OECD). מדינות במקבץ 1 נקראו לאמץ מדיניות לאומית ולנקוט בצעדים מקבילים להפחתת שינויי האקלים על ידי הגבלת פליטת גזי החממה האנתרופוגניים שלה, וכן לדווח על צעדים שאומצו במטרה לחזור לרמות הפליטה שלהל ב-1990. המדינות המפותחות עם אחריות פיננסית מיוחדת נקראו גם מדינות “מקבץ II“. והן כללו את כל מדינות מקבץ I, למעט אלה תהליך דמוקרטיזציה ומעבר לכלכלת שוק. מדינות נספח II מתבקשות לספק משאבים כספיים כדי לעמוד בעלויות המאמץ של המדינות המתפתחות. מכיוון שמספר מדינות מפתח החתומות על האמנה לא עמדו בהתחייבויותיהן, נשמעה ביקורת על ה-UNFCCC שלא הצליחה להפחית את פליטת הפחמן הדו-חמצני מאז אימוצה.

ראו גם 
 פרוטוקול קיוטו
 פרוטוקול מונטריאול
 ועידות האומות המאוחדות לשינוי אקלים

קישורים חיצוניים

הערות שוליים 

ערכים שבהם תבנית בריטניקה אינה מתאימה
אוסטריה: אמנות והסכמים
אוקראינה: אמנות והסכמים
איטליה: אמנות והסכמים
איראן: אמנות והסכמים
אמנות סביבתיות
ארצות הברית: אמנות והסכמים
גרמניה: אמנות והסכמים
האומות המאוחדות: אמנות והסכמים
הולנד: אמנות והסכמים
הונגריה: אמנות והסכמים
הממלכה המאוחדת: אמנות והסכמים
טורקיה: אמנות והסכמים
יוון: אמנות והסכמים
יפן: אמנות והסכמים
ישראל: אמנות והסכמים
מצרים: אמנות והסכמים
ספרד: אמנות והסכמים
סרביה: אמנות והסכמים
עיראק: אמנות והסכמים
פולין: אמנות והסכמים
צרפת: אמנות והסכמים
רומניה: אמנות והסכמים
רוסיה: אמנות והסכמים
שוודיה: אמנות והסכמים
התוכנית הסביבתית של האו"ם